Λωράν Ανισόν

Ο Λωράν Ανισόν (γαλλ. Laurent Anisson, 1600-1672) ήταν Γάλλος τυπογράφος από τη Λυών, περίφημος στην εποχή του.

Ανάμεσα στα πολλά συγγράμματα που εξέδωσε ο Ανισόν περιλαμβάνεται και η εικοσιεπτάτομη Bibliotheca Patrum, μια σειρά των Λατίνων Πατέρων της Εκκλησίας, σχεδόν δύο αιώνες πριν το αντίστοιχο μεγάλο έργο του συμπατριώτη του Ζακ Πολ Μιν. Αυτή η σειρά ολοκληρώθηκε ομαλά πέντε έτη μετά τον θάνατο του Λ. Ανισόν, καθώς τον διαδέχθηκε ο γιος του, ο Ζαν Ανισόν (1642-1721), ο οποίος εξέδωσε το Ελληνικόν Γλωσσάριον (Le Glossaire grec) του Ντυκάνζ. Αυτόν με τη σειρά του τον διαδέχθηκε ο εγγονός τού Λωράν, ο Ετιέν, και με τον τρόπο αυτόν δημιουργήθηκε μια «δυναστεία» τυπογράφων. 

 Παραπομπές 

Πηγές
 Τάσος Ν. Πετρής: Το λήμμα «Ανισσόν Λαυρέντιος» στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 749
 Charles Dezobry και Théodore Bachelet: Dictionnaire général de biographie et d’histoire, de mythologie, de géographie ancienne et moderne, τόμος 1, εκδ. Ch. Delagrave et Cie, Παρίσι 1866, σελ. 96

Ανισον, Λωραν